Filmbonanza

Filmbonanza er et norsk filmprogram med Vegard Larsen som gikk på NRK2 fra 2010 til 2014. Programmet inneholdt filmanmeldelser, både fra publikum og fagpersoner, samt intervjuer med regissører og skuespillere, bakomklipp fra nye filmer og filmanbefalinger. Programmet var en del av NRKs satsing på kultur i 2010 og ble regnet som en del av «kulturstripa», der de tre andre var Nasjonalgalleriet, Lydverket og Bokprogrammet. 

Programmet ble hyllet av flere norske TV-anmeldere, og utropt til tidenes beste norske filmmagasin av VG. Dagbladet gav det også gode kritikker.

Første sesong hadde et seersnitt på 66 000. Noe som ble regnet som brukbart siden det var et kulturprogram på NRK2.

Programmet etterfulgte Filmplaneten som ble avsluttet i 2008.

Referanser

Eksterne lenker
 TV-programmet på NRK Nett-TV 

Norske filmprogrammer på TV
Norske TV-serier fra 2010-årene
TV-produksjoner på NRK